Büntetõtáborba mehet a 48-szoros gyilkos
Bûnösnek találták 48 ember meggyilkolásában az orosz Alekszandr Picsuskint. A bitcai mániákus néven elhíresült férfinak az ügyész életfogytig tartó szigorított büntetõtábort kért. Ítéletet késõbb hirdetnek az ügyben.
Negyvennyolc gyilkosságban és három gyilkossági kísérletben egyhangúlag bûnösnek találta egy moszkvai esküdtszék Alekszandr Picsuskint, a bitcai mániákus néven hírhedtté vált sorozatgyilkost. Az ügyész szigorított büntetõtáborban letöltendõ életfogytiglani szabadságvesztést kért rá, illetve indítványozta, hogy Picsuskin az elsõ 15 évet börtönben töltse.

Indítványát az ügyész a bûntettek súlyával, valamint a vádlott személyiségjegyeivel indokolta. Az esküdtek alig két és fél órás tanácskozás után azt is egyhangúlag állapították meg, hogy a vádlott nem érdemel könyörületet. Ez azzal jár, hogy a lehetõ legnagyobb büntetést - életfogytiglani szabadságvesztést - szabhatja ki rá a bíró.

Mielõtt az esküdtek visszavonultak tanácskozni, az ügyész arra szólította fel õket, hogy mind a 48 gyilkosságban minõsítsék bûnösnek Picsuskint, a védõ viszont kérte, hogy 18 ügyben mentsék fel, mivel azokról nem hozott fel elég meggyõzõ bizonyítékokat az ügyészség.

Picsuskint eredetileg 49 gyilkosság és három gyilkossági kísérlet vádjával állították bíróság elé, de õ egy esetet kitartóan tagadott, ezért az ügyészség azt a vádat elejtette. Ezzel szemben a sorozatgyilkos azt hangoztatta a tárgyalás során, hogy még további 11 gyilkosságról kész vallomást tenni, de a bíró figyelmeztette, hogy a bíróságon csakis az ügyészség által felhozott vádakról folyik a tárgyalás.

Alekszandr Picsuskin elõször 1992-ben ölt, de a legtöbb gyilkosságát 2005-2006-ban követte el. Rendszerint azzal csábította a Moszkva déli részén lévõ bitcai parkerdõbe áldozatait - akik közül többet ismert is -, hogy ott egy kimúlt kutyáról akar megemlékezni. Áldozatai többnyire férfiak voltak, négy nõt vitt el a parkerdõbe, de közülük egy el tudott menekülni.

Ítéletet késõbb hirdetnek az ügyben.
Alekszandr Picsuskin sorozatgyilkos bûnös Moszkva ügyészség